RESOLUCIÓN do 23 de xaneiro de 2009 pola que se publican os requirimentos de xustificación e a apertura do prazo de presentación da documentación xustificativa en relación coas subvencións concedidas ao abeiro da Orde do 27 de decembro de 2007 pola que se establecen as bases reguladoras para a concesión, en réxime de concorrencia competitiva, das subvencións a empresas galegas do sector téxtil-moda-confección para a realización de actuacións e estratexias de promoción e internacionalización, e se procede á súa convocatoria (procedemento administrativo IN515B).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 12/02/2009

Con data do 9 de xuño de 2008 o conselleiro de Innovación e Industria ditou resolución de concesión ao abeiro da orde da Consellería de Innovación e Industria do 27 de decembro de 2007 pola que se establecen as bases reguladoras para a concesión, en réxime de concorrencia competitiva, de subvencións a empresas galegas do sector téxtil-moda-confección para a realización de actuacións e estratexias de promoción e internacionalización, e se procede á súa convocatoria (IN515B).
Unha vez notificada a concesión ás empresas beneficiarias mediante Resolución do 17 de xuño de 2008 pola que se procede á publicidade das subvencións concedidas ao abeiro da Orde do 27 de decembro de 2007 pola que se establecen as bases reguladoras para a concesión, en réxime de concorrencia competitiva, de subvencións a empresas galegas do sector téxtil-moda-confección para a realización de actuacións e estratexias de promoción e internacionalización, e se procede á súa convocatoria (procedemento administrativo IN515B, Diario Oficial de Galicia número 3, do 11 de xaneiro de 2008), e unha vez vencido o prazo concedido para a presentación da xustificación establecido no artigo 18 da orde de convocatoria, en virtude do disposto no artigo 70.3º do Real decreto 887/2006, do 21 de xullo, polo que se aproba o regulamento da Lei xeral de subvencións, concédeselles ás empresas beneficiarias que figuran no anexo a esta resolución un prazo improrrogable de (15) quince días contados a partir do
día seguinte ao da publicación desta resolución no DOG para que presenten a documentación xustificativa da subvención concedida advertíndolles que, no caso de que esta non fose presentada, produciríase a perda do dereito ao cobramento da subvención.
O artigo 12 das bases reguladoras dispón: «Todas as resolucións serán notificadas de acordo co establecido na Lei 30/1992, do 26 de novembro. Non obstante, e de conformidade co establecido no artigo 59.6º b) da indicada lei, poderase substituír a notificación individual pola publicación no Diario Oficial de Galicia e na páxina web da Consellería de Innovación e Industria. (...)».
Na súa virtude,
RESOLVO:
1. Ordenar a publicación no Diario Oficial de Galicia da relación de interesados aos cales se lles comunica o requirimento de documentación xustificativa das subvencións concedidas en virtude do disposto no artigo 70.3º do Real decreto 887/2006, do 21 de xullo, polo que se aproba o regulamento da Lei xeral de subvencións, concedéndolles un prazo improrrogable de (15) quince días contados a partir do día seguinte ao da publicación desta resolución no DOG para que presenten a documentación xustificativa da subvención concedida. A falta de presentación da xustificación no referido prazo levará consigo a perda do dereito ao cobramento da subvención. A presentación da xustificación neste prazo non eximirá a empresa beneficiaria das sancións que, de conformidade co disposto na Lei xeral de subvencións, lle puidesen corresponder.
Esta relación achégase como anexo-Subvencións concedidas pendentes de documentación xustificativa.
Santiago de Compostela, 23 de xaneiro de 2009.
P.D. (Orde 31-1-2006, DOG nº 24, do 3 de febreiro)
Emilio Nogueira Moure
Secretario xeral da Consellería de Innovación
e Industria
Ver referencia pdf "03000D010P038.PDF"